מרי קוואנט

דיים ברברה מרי קוואנט (באנגלית: Mary Quant; 11 בפברואר 1930 – 13 באפריל 2023) הייתה מעצבת אופנה ואייקון אופנה בריטי שהשפיעה רבות על האופנה בשנות ה-60 בלונדון.<ref></ref><ref name="britlist"></ref><ref name="korea"></ref> בין היתר היא עמדה מאחורי עיצוב חצאית המיני והמכנסונים.<ref></ref><ref></ref> האוצרת ועיתונאית האופנה ארנסטין קרטר כתבה עליה: "למתי מעט היה המזל להיוולד בזמן הנכון, במקום הנכון, עם הכישרונות הנכונים. בעולם האופנה של תקופתנו יש שלוש דמויות כאלה: שאנל, דיור ומרי קוואנט".<ref name="odnb">Barbara Burman [http://www.oxforddnb.com/view/article/48273 accessed 12 July 2012 "Carter, Ernestine Marie (1906–1983)" profile, Oxford Dictionary of National Biography, Oxford University Press, 2004], oxforddnb.com. Retrieved 31 December 2014.</ref>

== ביוגרפיה ==
קוואנט נולדה בלונדון לג'ק קוואנט ומילדרד ג'ונס, מורים שהגיעו ממשפחות כורים וולשיות.<ref name="indepobit">[https://www.independent.co.uk/news/obituaries/mary-quant-dies-miniskirt-carnaby-biography-b1995291.html The Independent, "Mary Quant: Mother of the miniskirt"], 13 April 2023. Retrieved 14 April 2023.</ref> בהשפעת הוריה למדה איור וחינוך לאמנות בקולג' גולדסמית' אותו סיימה ב-1953, למרות שהעדיפה ללמוד עיצוב אופנה.

קוואנט הייתה נשואה לאלכסנדר פלאנקט גרין, שהיה גם שותפה לעסקים. בשנת 1970 נולד לשניים בן.

ב–1955 פתחה יחד עם בעלה את בוטיק Bazaar ברחוב קרנבי בלונדון.<ref name=":1"></ref> עיצוב הבוטיק היה חתרני ומקורי. קירותיו נצבעו בשחור ולבן, הוא הציע חוויית קנייה שונה מהנהוג בחנויות הכל-בו או בחנויות מעצבים יוקרתיות באותן שנים,<ref name="V&A"></ref> ועד מהרה זכה להצלחה.

בשנת 2015 קיבלה את תואר האבירות "דיים" מהמלכה אליזבת השנייה עבור תרומתה לאופנה הבריטית.<ref name=":0"></ref><ref></ref>

קוואנט מתה בביתה בסארי ב-13 באפריל 2023, בגיל 93.

=== לאחר מותה ===
בחשבון הטוויטר של מוזיאון ויקטוריה ואלברט נכתב: "לא ניתן להעריך את התרומה של קוואנט לאופנה. היא ייצגה את החופש האופנתי שנות ה–60, והיוותה מודל לחיקוי לנשים צעירות. האופנה היום חייבת הרבה לחזונה פורץ הדרך".<ref name=":1" />

באתר המוזיאון נכתב: "המעצבת האוטודידקטית מרי קוואנט (1930–2023) יצרה מהפכת נעורים ברחוב הלונדוני והעניקה זהות דינמית וחדשה לנשים צעירות עם עיצוביה הקלילים והשובבים. היא הייתה יצירתית, דעתנית ובעלת חוש מסחרי והפכה לאייקון של סצנת שנות השישים הסוערות.<ref></ref>
דגמים של מרי קוואנט בתערוכת היחיד במזיאון ויקטוריה ואלברט
אלכסנדרה שולמן, עורכת לשעבר של המגזין "ווג" הבריטי, כינתה את קוואנט "מנהיגה אופנתית" וגם "אישה חלוצית ובעלת חזון שהייתה לה הרבה יותר מאשר רק תספורת נהדרת".<ref name=":1" />

== תרומתה לאופנה ==
שמלה בעיצוב מרי קוואנט
חצאית המיני, מפרטי האופנה המכוננוים של שנות ה-60, היא אחד הבגדים המזוהים ביותר עם קוואנט, שהמשיכה את הקו בו החל מעצב האופנה אנדרה קוראז' לקצר את מכפלות החצאיות. החצאית הקצרה נתנה ביטוי חזותי לרוח התקופה: המרד של ילדי דור הבייבי-בום בשנות ה-60 של המאה ה-20 בלונדון. בהקשר זה אמרה קוואנט: "הבנות בקינג'ס רואד הן שהמציאו את חצאית המיני. הכנתי בגדים קלים, צעירים, פשוטים, שאפשר לזוז בהם, לרוץ ולקפוץ. הכנו אותם באורך שהלקוח רוצה. לבשתי אותם קצרים מאוד והלקוחות היו אומרים 'קצר יותר, קצר יותר'".<ref name="Designers"></ref>

בסוף שנות ה-60 קוואנט הציגה את המכנסונים שהפכו לאייקון אופנה בריטי.<ref></ref> במהלך שנות ה-70 וה-80 היא הרחיבה את עסקיה גם מעבר לאופנה ופיתחה מוצרים לבית ואיפור. בשנת 1988 קוואנט עיצבה את פנים מכונית המיני הבריטית. העיצוב כלל מושבים פסים בשחור-לבן עם עיטור אדום. חגורות הבטיחות היו אדומות, ועל המושבים הופיעה חתימתה של קוואנט.<ref name="Courier"></ref>

בשנת 2000 מכרה את המותג שנשא את שמה לאיש עסקים בריטי-יפני, ג'יימס מטסומיה, ופרשה מעולם האופנה.<ref name=":0" />

ב-2019 ערך מוזיאון ויקטוריה ואלברט תערוכת יחיד לקוואנט, שכללה יותר מ-200 עיצובים שלה, בהם פריטים מהאוסף הפרטי שלה. על קיר התערוכה נכתב: "כל העניין באופנה הוא ליצור בגדים אופנתיים שיהיו נגישים לכולם".

== פרסים והוקרה ==
* 1963 – פרס שמלת השנה.
* 1966 – קצינה במסדר האימפריה הבריטית (OBE)
* 1966 – אחת "מהפכני האופנה" בניו יורק של Women's Wear Daily, לצד אידי סדג'וויק, טייגר מורס, פייר קרדן, פאקו רבאן, רודי גרנרייך, אנדרה קוראז', עמנואל אונגרו, איב סן לורן ובייבי ג'יין הולצר
* 1990 – פרס היכל התהילה של מועצת האופנה הבריטית.
* 2006 – תואר דוקטור לשם כבוד מאוניברסיטת Heriot-Watt<ref></ref>
* 2009 – חצאית המיני שעיצבה הופיעה בבולי הדואר המלכותי<ref></ref>
* 2023 – חברה במסדר עמיתי הכבוד (CH) עבור תרומתה לאופנה<ref></ref>

== קישורים חיצוניים ==

* 

* 

== הערות שוליים ==

קטגוריה:מעצבות אופנה בריטיות
קטגוריה:לונדון: אישים
קטגוריה:נשות עסקים בריטיות
קטגוריה:גבירות מפקדות במסדר האימפריה הבריטית
קטגוריה:בריטים שנולדו ב-1930
קטגוריה:בריטיות שנולדו ב-1930
קטגוריה:בריטים שנפטרו ב-2023
קטגוריה:בריטיות שנפטרו ב-2023